Pengarah Mamat Khalid Meninggal Dunia
Berita sedih buat industri filem tanah air. Pengarah terkenal, Mamat Khalid dilaporkan telah meninggal dunia di Hospital Slim River sebentar tadi. Berita pemergian Allahyarham telah disampaikan beberapa kenalannya di media sosial.  Menurut penguna Facebook, Pyanhabib Rahman, Allahyarham telah menghembuskan nafas terakhir pada sekitar 12.30 tengah malam sebentar tadi. Memetik laporan Utusan Malaysia, Allahyarham difahamkan pengsan di restorannya, Sarang Art Hub sebelum dikejarkan ke hospital dan disahkan meninggal dunia. “Allahyarham pengsan di Sarang Hub, tempat dia dan dibawa ke hospital dan disahkan meninggal dunia,” – ujar Setiausaha Agung Persatuan Seniman, Hafiz Nafiah kepada Utusan Malaysia. “Allahyarham pengsan di Sarang Hub, tempat dia dan dibawa ke hospital dan disahkan meninggal dunia,”  Allahyarham Mamat Khalid atau nama sebenarnya, Mohamad Mohamad Khalid menghembuskan nafas terakhirnya di tangga usia 58 tahun dan meninggalkan seorang isteri, Hasmah Hassan serta lima orang anak.